armvectores/hy_wikipedia_2023 huggingface dataset:
(9349) Լուկաս

(9349) Լուկաս (անգլ.՝ Lucas), աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 30-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,300823 ա. մ., առավելագույնը մոտենում է 1,8633 ա. մ. հեռավորության վրա և հեռանում 2,7384 ա. մ.։ Արեգակի շուրջ մեկ ամբողջական պտույտ է կատարում 1274,74 երկրային օրվա ընթացքում, իր ուղեծրով շարժվելով միջինում 0,282409 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9349) Լուկաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խեյբիան

Խեյբիան կամ Խեյպան, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքից 22 կմ հյուսիս-արևմուտք, Մշո դաշտում, Արածանիի աջ ափամեձ հովտում՝ Մուշ-Զիարեթ ճանապարհի վրա։


== Աշխարհագրություն ==
Խեյբիանի միջով անցնում է մի քանի առվակներ։


== Պատմություն ==
Գյուղի մասին հիշատակվել է միջին դարերի հիշատակարաններում։
Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Բնակչություն ==
1880 թվականին գյուղն ուներ 120 տուն՝ մոտ 1000 հայ բնակչով։ 1909 թվականին ուներ մոտ 100 տուն հայ բնակիչ։


== Տնտեսություն ==
Զբաղվում էին երկրագործությամբ, անասնապահությամբ և արհեստներով։


== Կրթություն ==
Գյուղում կար դպրոց, որը 1870 թ.-ին բացվել էր Գարեգին Սրվանձտյանի ջանքերով։ Դպրոցում ուսանում էր 30 աշակերտ։


== Անվանի մարդիկ ==
Խեյբիանում է ծնվել գրող և բանահավաք Մշո Գեղամը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ադամ Դիմարկո

Ադամ Դիմարկո (անգլ.՝ Adam DiMarco, ապրիլի 14, 1990(1990-04-14), Oakville, Regional Municipality of Halton, Օնտարիո, Կանադա), կանադացի դերասան։


== Կենսագրություն ==
Ծնվել է 1990 թվականի ապրիլի 14-ին Օնտարիոյի Օքվիլ քաղաքում։
2010 թվականից կինոյում և հեռուստատեսության մեջ կատարել է մոտ 50 դեր, այդ թվում նաև «Ռադիո ապստամբություն» և Zapped. Կախարդական հավելված» ֆիլմերը և «Արկտիկական օդ», «Կախարդները» և «Սպիտակ Լոտոս» հեռուստասերիալները։ Նաև թողարկում է երգեր «Good One» կեղծանվան ներքո։
2017 թվականին «Ընտանիքում հարսանիք» ֆիլմում դերակատարման համար արժանացել է UBCP/ACTRA Awards մրցանակի։ 2021 թվականին անվանակարգվել է Leo Awards մրցանակաբաշխության՝ «Գաղտնի միաբանություն» ֆենտեզի հեռուստասերիալի լավագույն դերասան անվանակարգում։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Ադամ Դիմարկոն IMDB կայքում
Ադամ Դիմարկոն YouTube կայքում
Ավան լե Ռամերու

Ավան լե Ռամերու (ֆր.՝ Avant-lès-Ramerupt), համայնք Ֆրանսիայի Գրանդ Էստ մարզի Օբ գավառում։
Բնակչությունը 2010 թվականի դրությամբ կազմում է 149 մարդ, բնակչության խտությունը` 7.17 մարդ/կմ²։ Բնակավայրը զբաղեցնում է 20.77 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ արևելք, Շալոն ան Շամպայն քաղաքից` 60 կմ հարավ, Տրուա քաղաքից` 24 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 95 աշխատունակ (15-64 տարեկան) բնակիչ, որոնցից ակտիվ էին 77-ը, իսկ ոչ ակտիվները` 18։ Ակտիվության ցուցանիշը կազմում է 81,1 %։ 77 աշխատունակ մարդկանցից աշխատել է 71 անձ (41 տղամարդ և 30 կին)։ Գործազուրկ են եղել 6 անձ (5 տղամարդ և 1 կին)։ 18 անաշխատունակներից 5-ը եղել են աշակերտներ կամ ուսանողներ, 4-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(8547) 1994 CQ

(8547) 1994 CQ, աստերոիդ աստերոիդների հիմնական գոտում։ Հայտնաբերվել է 1994 թվականի փետրվարի 4-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,37355 ա. մ., առավելագույնը մոտենում է 1,9897 ա. մ. հեռավորության վրա և հեռանում 2,7574 ա. մ.։ Արեգակի շուրջ մեկ ամբողջական պտույտ է կատարում 1335,66 երկրային օրվա ընթացքում, իր ուղեծրով շարժվելով միջինում 0,26953 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8547) 1994 CQ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գուրզուֆ

Գուրզուֆ (ուկրաիներեն՝ Гурзуф, Ղրիմի թաթարերեն՝ Gurzuf), քաղաքատիպ ավան Ուկրաինայի Ղրիմի Ինքնավար Հանրապետության Յալթայի քաղաքային խորհուրդում, ավանային խորհրդի կենտրոն։ Բնակավայրը նախկինում նաև անվանվել է Գորզովիում, Գորզուվիտի, Յուրզուֆ։
2012 թվականի տվյալներով Գուրզուֆ քաղաքատիպ ավանում բնակվում էր 9 056 մարդ։


== Ծանոթագրություններ ==


== Արտաքին հղումներ ==
Պաշտոնական կայք Archived 2014-08-20 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մարիա Դիվանյան

Մարիա Հովհաննեսի Դիվանյան (հոկտեմբերի 1, 1974(1974-10-01), Երևան, Հայկական ԽՍՀ, ԽՍՀՄ), բալետի հայ արտիստ։ Հայաստանի վաստակավոր արտիստ (2012)։


== Կենսագրություն ==
Մարիա Դիվանյանը ծնվել է 1974 թվականին, Երևանում։ 1984-1992 թվականներին սովորել է Երևանի պարարվեստի ուսումնարանի դասական պարի բաժնում՝ Լ. Սեմանովայի արվեստանոցում։ 1991 թվականից Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնի բալետի դերասանուհի է, 1993 թվականից՝ բալետի մենապարուհի։ 2003 թվականից դասավանդում է դասական պար Երևանի պարարվեստի ուսումնարանում։


== Պարգևներ և կոչումներ ==
Մովսես Խորենացու մեդալ (2009)։
Հայաստանի Հանրապետության վաստակավոր արտիստ (2012):


== Դերապարեր ==
Միրթա՝ «Ժիզել»
Կիտրի, փողոցային պարուհի
Հավերժահարս՝ «Դոն Քիշոտ»
Գայանե՝ «Գայանե»
Կարմեն՝ «Կարմեն-սյուիթ»
Դեզդեմոնա, Էմիլիա՝ «Մավրի պավանա»
Էգինա՝ Արամ Խաչատրյանի «Սպարտակ»
Մազուրկա՝ «Շոպենիանա»
Կրակի քրմուհի՝ «Սուրբ Հռիփսիմե և Տրդատ»
Փերի՝ «Մոխրոտիկ»
Ա.Պիացցոլլայի «Տանգո»
Արամ Խաչատրյանի «Հավերժություն»
«Մեղապարտ կրքեր»
Պա-դե-դե, վարիացիաներ՝ «Կարմիր լի», «Մարդուկ-Ջարդուկը», «Էսմերալդա», «Պախիտա» բալետներից և համերգային համարներ Բալանշինի, Բրյանցևի բեմադրությամբ։


== Ծանոթագրություններ ==


== Արտաքին հղումներ ==
Մարիա Դիվանյան
Ձեռնարկության կանոնադրություն

Ձեռնարկության կանոնադրություն, ձեռնարկության գործունեության իրավունքների ու պարտականությունների շրջանակը որոշող կանոնների և նորմատիվների հաստատագրված ցուցակ։ Ունի հինգ բաժին։

Առաջինում տրվում են սոցիալիստական պետական արտադրական ձեռնարկության սահմանումն ու կառավարման կազմակերպման սկզբունքները,
երկրորդում՝ նրան հիմնական և շրջանառու ֆոնդեր հատկացնելու, վերադաս կազմակերպությունների և այլ ձեռնարկությունների հետ ունեցվածքային հարաբերությունների մեջ մտնելու կարգը։
Երրորդ բաժնում արտահայտվում են ձեռնարկության գործունեության բովանդակությունը, նպատակը, տնտհաշվարկի կազմակերպման ձևերը, իսկ չորրորդում՝ նրա իրավունքներն արտադրատնտեսական գործունեության կազմակերպման, պլանավորման, կապիտալ շինարարության, նյութատեխնիկական մատակարարման ու արտադրանքի իրացման բնագավառներում։Եզրափակիչ բաժնում սահմանվում են ղեկավար աշխատողների իրավունքներև ու պարտականությունները։
Փարիզի 4-րդ շրջան

Փարիզի 4-րդ շրջան, Arrondissement de l’Hôtel de Ville, հանդիսանում է Փարիզի ամենահին շրջաններից մեկը։ Շրջանի տարածքը կազմում է 160 հեկտար։


== Աշխարհագրական դիրք ==
4-րդ շրջանը գտնվում է Սեն գետի աջ ափին։ Հյուսիսում այն սահմանակցում է III շրջանին, հարավում V շրջանին, արևմուտքում` I շրջանին, իսկ արևելքում XI և XII շրջաններին։ Շրջանը ներառում է Սեն Լուի և Սիտե կղզիները։


== Բնակչություն ==
1999 թվականին 4-րդ համայնքային շրջանում ապրում էին 30 680 մարդ, որը կազմում է Փարիզի բնակչության 2 %-ը։ Բնակչության խտությունը 19172 մարդ/կմ² Է։


== Թաղամասեր ==
Թաղամասեր 13-16։
Quartier Saint-Merri
Quartier Saint-Gervais
Quartier de l’Arsenal
Quartier Notre-DameՇրջանի մի մասը զբաղեցնում է պատմական Մարե շրջանը։


== Կառավարություն ==
1871-1880 թվականներին 4-րդ շրջանի համաշխարհային դատավորը Շեքսպիրի ողբերգությունների հայտնի թագմանիչն եղել է պատվո լեգեոնի շքանշանի հրամանատար Լեոն Դաֆրի դե Լամոննուա։ 2014 թվականի ապրիլին 4-րդ շրջանի կրկին քաղաքապետ է  ընտրվել է սոցիալիստական կուսակցության անդամ Քրիստոֆ Ժիրարը (Christophe Girard):

Քաղաքապետարանի հասցեն`Place Baudoyer 2
75004 ՓարիզՀեռախոս։ 01 44 54 75 80


== Տեսարժան վայրեր ==

Մարե թաղամաս
Նորտ-Դամ  Սիթե կղզում
Պոմպիդու կենտրոն (Փարիզ)
Վիկտոր Հյուգոյի տուն թանգարան
Սեն Ժակ աշտարակ
Օտել դե Վիլ
Սյուլլի առանձնատուն
Էլիզաբեթ 2-րդ թագուհու ծաղկի շուկա


=== Հրապարակները, փողոցները, կամուրջները ===
Բաստիլի հրապարակ
Օտել դե Վիլի հրապարակ (նախկին Գրևյան հրապարակ)
Շատլե հրապարակ
Վոգեզովի հրապարակ
Ռիվոլի փողոց
Սևաստոպոլյան ծառուղին
Ռյու Սեն-Անտուան
Ռյու Սեն-Մարտեն
Բոմարշե ծառուղի
Մենյալ կամուրջ
Նոտր-Դամ կամուրջ


== Փոխադրամիջոց ==
Մետրո։ ուղղություններ` 1, 4, 5, 7, 8, 9, 11 և 14։
Արագընթաց(RER): ուղղություններ A և B:


== Ծանոթագրություններ ==
Լյապինո (գյուղ, Կիրժաչսկի շրջան)

Անվան այլ կիրառումների համար տե՛ս՝ ԼյապինոԼյապինո (ռուս.՝ Ляпино), գյուղ Ռուսաստանի, Վլադիմիրի մարզի Կիրժաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սյորեն Կիերկեգոր

Սիորեն Օբյու Կիերկեգոր (դան․՝ Søren Aabye Kierkegaard, մայիսի 5, 1813(1813-05-05)[…], Կոպենհագեն, Դանիա-Նորվեգական ունիա - նոյեմբերի 11, 1855(1855-11-11)[…], Կոպենհագեն, Դանիա), դանիացի փիլիսոփա, բողոքական աստվածաբան և գրող։ 19-րդ դարի առաջին կեսում եվրոպական փիլիսոփայության մեջ ձևավորված իռացիոնալիստական ուղղության խոշորագույն դեմքերից մեկը։ Ի հակադրություն գերմանական դասական իդեալիզմի ուսմունքի (իսկ ավելի ճիշտ՝ այն զարգացմանը, որը նրան հաղորդեց Հեգելը) պնդում էր ռացիոնալականության երկրորդական բնույթի վրա՝ առաջնությունը տալով մաքուր կեցությանը (էքզիստենցիային), որը անձի որոշակի դիալեկտիկական զարգացման ուղի անցնելուց հետո պետք է գտնի իր իմաստը հավատի մեջ։
Գրել է շուրջ 28 հատոր աշխատություն, որի մեծ մասը օրագրեր են։ Նրա հիմնական փիլիսոփայական երկերն են՝ «Հեգնանքի հասկացության մասին» (1841), «Կամ-կամ» (1843), «Կյանքի ճանապարհի վաղերը» (1845), «Եզրափակող ոչ գիտական հետգրություն» (1846) և ուրիշներ։
Կիերկեգորի փիլիսոփայության կենտրոնում մարդն է, ընդ որում, ոչ թե վերացական, այլ կոնկրետ մարդը, անհատի էկզիստենցիան, որը լինելով եզակի, անկրկնելի էակ, չի կարող մտածվել բանականության հասկացությունների միջոցով։ Բանականությունը գործառում է վերացական, ընդհանուր հասկացություններով, որոնց միջոցով հնարավոր չէ արտահայտել եզակին, անհատականը, առհասարակ գոյությունը։ Այս կապակցությամբ նա սուր քննադատության է ենթարկում Հեգելի փիլիսոփայությունը, նշելով, որ մարդը նրա փիլիսոփայության մեջ ոտնակոխ է արվում բացարձակ ոգու կողմից։ Հեգելի համակարգում մարդը դիտվում է որպես բացարձակ ոգու «գործիք», րնդամենը միջոց՝ այդ ոգու ինքնաբացահայտման ու զարգացման գործընթացում։ Կիերկեգորի կարծիքով, էկզիստենցիան չի ենթարկվում օբյեկտիվացման, հետևաբար այն չի կարող ուսումնասիրվել որպես օբյեկտ։ Իսկ դա նշանակում է, որ էկզիստենցիայի էությունն անհասանելի է բանականության և գիտության համար, դրան կարելի է հասու լինել միայն զգայական ապրումների, ինտուիցիայի, ինքնահայեցողության և հավատի միջոցով։


== Ծանոթագրություններ ==


== Արտաքին հղումներ ==

Սյորեն Կիերկեգոր «Զրույցներ» (մաս 1)
Սյորեն Կիերկեգոր «Զրույցներ» (մաս 2)
Սյորեն Կիերկեգոր «Զրույցներ» (մաս 3)
Սյորեն Կիերկեգոր «Զրույցներ» (մաս 4)
Սյորեն Կիերկեգոր «Գայթակղեցնողի օրագիրը» (հատվածական թարգմ.)
(9496) Օկելս

(9496) Օկելս (անգլ.՝ Ockels), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,915574 ա. մ., առավելագույնը մոտենում է 2,7634 ա. մ. հեռավորության վրա և հեռանում 3,0678 ա. մ.։ Արեգակի շուրջ մեկ ամբողջական պտույտ է կատարում 1818,38 երկրային օրվա ընթացքում, իր ուղեծրով շարժվելով միջինում 0,197979 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9496) Օկելս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մայքլ Օգիո

Մայքլ Օգիո (անգլ.՝ Michael Ogio, հուլիսի 7, 1942(1942-07-07), North Bougainville District, Autonomous Region of Bougainville, Պապուա Նոր Գվինեա - փետրվարի 18, 2017(2017-02-18), Պորտ Մորսբի, Պապուա Նոր Գվինեա), Պապուա Նոր Գվինեայի գեներալ-նահանգապետը 2011 թվականի փետրվարի 25-ից մինչև մահ։ Ժողովրդադեմոկրատական կուսակցության նախկին առաջնորդ։
Գեներալ-նահանգապետի պարտականությունները ստանձնել է 2010 թվականի դեկտեմբերի 20-ին՝ Ջեֆրի Նեյպի հրաժարականից հետո։ 2011 թվականի հունվարի 14-ին խորհրդարանը նրան գեներալ-նահանգապետ ընտրեց, իսկ փետրվարի 25-ին Մայքլ Օգիոն սկսեց պաշտոնավարել։
2011 թվականի ապրիլի 26-ին Եղիսաբեթ II-ը նրան Սուրբ Միքայելի և Սուրբ Գևորգի Մեծ խաչ շքանշանի ասպետի կոչում շնորհեց։
2017 թվականի փետրվարի 1-ին խորհրդարանի քվեարկության արդյունքում նրան հաջորդող ընտրվեց Ռոբերտ Դադաեն։ Իր լիազորությունների դադարելուց մեկ շաբաթ առաջ Մայքլ Օգիոն վախճանվեց։


== Ծանոթագրություններ ==
Կոնդադու

Կոնդադու (պորտ.՝ Condado), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Սոզայի գավառի կազմի մեջ։ Բնակչությունը կազմում է 5827 մարդ՝ 2006 թվականի տվյալներով։ Գրավում է 280,913 կմ2 տարածք։ Բնակչության խտությունը՝ 20,7 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 12.734.654,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.076,42 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,603 (տվյալները՝ ՄԱԿ-ի զարգացման ծրագրի)։
(1210) Մորոզովիա

(1210) Մորոզովիա (անգլ.՝ Morosovia), աստերոիդ աստերոիդների հիմնական գոտում։ Հայտնաբերվել է 1931 թվականի հունիսի 6-ին Գրիգորի Նեույմինի կողմից Սիմեիզում։
Միջին հեռավորությունը Արեգակից կազմում է 3,012045 ա. մ., առավելագույնը մոտենում է 2,836 ա. մ. հեռավորության վրա և հեռանում 3,1881 ա. մ.։ Արեգակի շուրջ մեկ ամբողջական պտույտ է կատարում 1909,37 երկրային օրվա ընթացքում, իր ուղեծրով շարժվելով միջինում 0,188544 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,27° անկյուն։
Անտիկլեա աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։
Ըստ Տոլենի սպեկտրալ դասակարգման պատկանում է M դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1210) Մորոզովիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դաթա Թութաշխիա (այլ կիրառումներ)

Դաթա Թութաշխիա, կարող է վերաբերել՝

Դաթա Թութաշխիա, Ճաբուա Ամիրեջիբիի վեպը, որ գրվել է 1973—1975 թվականներին,
Դաթա Թութաշխիա, 1977 թվականին Վրացֆիլմ կինոընկերության կողմից նկարահանված բազմասերիանոց (7 սերիա) գեղարվեստական հեռուստաֆիլմ։
Հայկ Ավետիսյան (մանկավարժ)

Անվան այլ կիրառումների համար տե՛ս՝ Հայկ Ավետիսյան (այլ կիրառումներ)Հայկ Սարգսի Ավետիսյան (1920, Մարտունի, Հայաստան), հայ մանկավարժ։ ՀԽՍՀ վաստակավոր մանկավարժ, ԽՄԿԿ անդամ (1940), Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Հայկ Ավետիսյանը ծնվել է 1920 թվականին, Մարտունու շրջանի Մարտունի գյուղում։ 1939 թվականին ավարտել է Մարտունու միջնակարգ դպրոցը և նշանակվել նույն դպրոցի մաթեմատիկայի ուսուցիչ։ Ավետիսյանը միաժամանակ սովորել է Երևանի պետական մանկավարժական ինստիտուտի հեռակա բաժնում։ Երբ սկսվեց Խորհրդա-գերմանական պատերազմը նա ԽՄԿԿ անդամ էր, միջնակարգ դպրոցի ԼԿԵՄ կազմակերպության քարտուղար։
Պատերազմի առաջին օրերին Հայկը կամավոր զինվորագրվել է կարմիր բանակին, մեկնել ռազմաճակատ և դարձել Սևաստոպոլի հերոսական պաշտպանության ակտիվ մասնակիցներից։ Եղել է 386-րդ հրաձգային դիվիզիայի 769-րդ գնդի կապի վաշտի քաղղեկի օգնական, ապա քաղղեկ։ Մարտական ընկերների հետ մասնակցել է Սևծովյան ամրոցի՝ Սևաստոպոլի վրա հարձակվող թշնամու գրոհները ետ մղելուն։ Պարգևատրվել է «Պատվո նշան» շքանշանով և «Արիության համար», «Սևաստոպոլի պաշտպանության համար», «Աշխատանքային արիության համար», «Աշխատանքային գերազանցության համար» մեդալներով։
Զորացրվելուց հետո Ավետիսյանը շարունակել է մանկավարժական աշխատանքը։ 1953 թվականին աշխատանքի է անցել Մարտունու կուսշրջկոմում որպես բաժնի վարիչ, ապա՝ շրջկոմի քարտուղար։ Երկար տարիներ ղեկավարել է շրջանային ժողկրթբաժինը։ Ավետիսյանն արժանացել է Հայկական ԽՍՀ վաստակավոր ուսուցչի պատվավոր կոչմանը, եղել է ՀԿԿ Մարտունու շրջկոմի անդամ, շրջխորհրդի պատգամավոր։ 


== Պարգևներ ==
ՀԽՍՀ վաստակավոր մանկավարժ
«Պատվո նշան» շքանշան
«Արիության համար» մեդալ
«Սևաստոպոլի պաշտպանության համար» մեդալ
«Աշխատանքային արիության համար» մեդալ
«Աշխատանքային գերազանցության համար» մեդալ


== Ծանոթագրություններ ==
Սան Լուիս Ռիո Կոլորադո

Սան Լուիս Ռիո Կոլորադո (իսպ.՝ San Luis Río Colorado), քաղաք և մունիցիպալիտետ Մեքսիկայի Սոնորա նահանգում։ 2015 թվականի մարդահամարի տվյալներով՝ քաղաքում ապրում է 192 739 մարդ։ Իր մեծությամբ և բնակչության թվաքանակով չորրորդ մունիցիպալիտետն է նահանգում։ Գտնվելով Սոնորա նահանգի հարավ-արևմուտքում՝ քաղաքը սահմանակցում է Ստորին Կալիֆոռնիային։ Այն նաև գտնվում է ԱՄՆ-ի հետ միջազգային սահմանին՝ սահմանակցելով Արիզոնա նահանգի Սան Լուիս քաղաքին։ Քաղաքը Մեքսիկալիից 75 կմ հեռավորության վրա է գտնվում։ Մունիցիպալիտետը Սոնորա անապատում զբաղեցնում է 8,412.75 կմ² (3248,2 քառ, մղոն) տարածք։


== Պատմություն ==
1958 թվականին ստանալով քաղաքի կարգավիճակ՝ Սան Լուիս Ռիո Կոլորադոն դարձավ նույնանուն մունիցիպալիտետի վարչական կենտրոնը։ Քաղաքին բնորոշ է հարթ և ավազոտ տեղանքը։ 2010 թվականի Սուրբ Զատիկի կիրակի օրը շրջանում 7,2 մագնիտուդ հզորությամբ երկրաշարժ տեղի ունեցավ։ Ավերվեցին Sears հանրախանութը և հինգ դպրոց, վիրավոր էր ավելի քան 30 000 մարդ։ Ինչ-որ մի ժամանակ Սան Լուիս Ռիո Կոլորադոն նավագնացության կարևոր կենտրոն է եղել շոգենավերի համար, որոնք Կալիֆոռնիայի ծովածոցից ճամփորդում էին Կոլորադո։ 1900-ական թվականների սկզբից ի վեր՝ Կոլորադոն ոռոգելու համար ամբողջովին կամ գրեթե ամբողջովին չորացված էր։
Սան Լուիս Ռիո Կոլորադոն համարվում է չորս շրջանային միջին ալիքային դիապազոնով ռադիոկայանների հայրենիքը, այդ թվում՝ 1350 XELBL-AM-ի, որոնք կարևոր նշանակություն ունեն երկար տարածության վրա DX-ռադիոկայանների ալիքները որսալու համար։
Մեքսիկա-լատինական վոկալիստ Ջոսսեի երգերից մեկը կոչվում է «San Luis Rio Colorado»՝ ի հիշատակ գետի։


== Տոներ ==
Fiestas del Desierto տոնակատարության ժամանակ Սոնորա անապատում տեղի են ունենում մշակութային, կենսաբանական բազմակերպության, խոհանոցային և սպորտային միջոցառումներ։ Սան Լուիս Ռիո Կոլորադոն ունի ներքաղաքային տնտեսական փոփոխությունների ցուցադրափեղկ, որը կիրառվում է ԱՄՆ Կալիֆոռնիա նահանգի Ինդիո քաղաքի Ռիվերսայդի ազգային փառատոնի տոնավաճառում։


== Կլիմա ==
Սան Լուիս Ռիո Կոլորադոն ունի անապատային կլիմա (ըստ Կյոպպենի կլիմաների դասակարգման՝ BWh), որին բնորոշ են չափազանց շոգ ամառները և մեղմ ձմեռները։ Այն Մեքսիկայի ամենաշոգ և ամենաչոր քաղաքներից մեկն է։ Ջերմաստիճանային մաենաբարձր ռեկորդը 52.0 °C (125.6 °F)-ն է, որը գրանցվել է 1951 թվականի հունիսի 25-ին, իսկ ամենացածր ջերմաստիճանային ռեկորդը −6.5 °C (20.3 °F)-ն է, որը գրանցվել է 1950 թվականի հունվարի 2-ին։


== Տրանսպորտ ==
Սան Լուիս Ռիո Կոլորադո օդանավակայանը քաղաքին սպասարկող ընդհանուր նշանակության օդանավակայանն է։ Քաղաքին ամենամոտ գտնվող միջազգային օդանավակայանը Մեքսիկալի քաղաքի մոտ գտնվող համանուն օդանավակայանն է։ Սան Լուիս Ռիո Կոլորադոն ունի նաև միջպետական ավտոճանապարհներ, որոնք քաղաքը կապում են Մեքսիկայի այլ հատվածներին և ԱՄՆ-ին։ Քաղաքն ունի նաև ավտոբուսների կայան, որը հանդիսանում է մի քանի միջքաղաքային ավտոբուսային ընկերությունների ընդհանուր կայանատեղին։


== Ծանոթագրություններ ==


== Արտաքին հղումներ ==
La Cronica.com
Իտատիայուսու

Իտատիայուսու  (պորտ.՝  Itatiaiuçu), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի հարավարևմտյան մասում։ Բնակչությունը կազմում 9368 մարդ՝ 2006 թվականի տվյալներով։ Գրավում է 295,062 կմ2 տարածք։ Բնակչության խտությունը կազմում է՝ 31,7 մարդ/կմ2։


== Պատմություն ==
Քաղաքը հիմնադրվել է 1963 թվականի մարտի 1-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 95.307.245,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 10.615,64 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,727 (տվյալները ՄԱԿ-ի զարգացման ծրագրի)։
Չորաձոր (գետ)

Չորաձոր, գետակ Հայաստանի Սյունիքի մարզում, Գեղի գետի աջ օժանդակը։ Սկիզբ է առնում Երիցասար լեռան հյուսիսային լանջից և Գեղի գյուղից 0,5 կմ արևելքում միախառնվում մայր գետին։ Երկարությունը՝ 3 կմ։


== Ծանոթագրություններ ==
Դավիդ Ալբելդա

Դավիդ Ալբելդա Ալիկես (իսպ.՝ David Albelda Aliqués, սեպտեմբերի 1, 1977(1977-09-01)[…], La Pobla Llarga, Ribera Alta, Վալենսիա, Վալենսիա, Իսպանիա), իսպանացի ֆուտբոլիստ, հենակետային կիսապաշտպան։ Հանդես է եկել Իսպանիայի ազգային հավաքականում։


== Ակումբային կարիերա ==
Ալբելդան իսպանական «Վալենսիայի» սան է։ Ժամանակին հանդես է եկել կենտրոնական պաշտպանի դիրքում։
Վարձավճարով հանդես է եկել «Վիլյառեալում» և վերադարձել է այնտեղից 1998 թվականին։ Այդ ժամանակ ստացել է վնասվածք, բայց հիմնական կազմ կարողացել է տեղափոխվել, երբ «չղջիկները» պայմանագիր ստորագրեցին Բարահայի հետ։ 2003 թվականին Ալբալդան դարձավ «Վալենսիայի» ավագը։ Ավագի թևկապը ստացավ Սանտիագո Կանիսարեսից։
Ալբելդան Բարահայի, Վիսենթեի և Կանիսարեսի հետ «Վալենսիային» մեծ հաջողություններ բերեց։ Մարզիչը Ռաֆայլ Բենիտեսն էր։ Երեք մրցաշրջանում նրանք կարողացան վաստակել Իսպանիայի գավաթի 2 տիտղոս (2002 և 2004 թվականներին)։ Այդ ժամանակ կենտրոնական կիսապաշտպաններ Ալբելդան և Բարահան համարվում էին Եվրոպական ֆուտբոլի լավագույններից մեկը։
2007 թվականի դեկտեմբերին Ռոնալդ Կումանը տեղափոխվեց «Վալենսիա» որպես գլխավոր մարզիչ։ Իսպանական լիգայի օրենքների համաձայն, Ալբելդան, անցկացրեց այդ ժամանակ 4 խաղ, բայց ձմեռային տրանսֆերային պատուհանի ժամանակ չկարողացավ տեղափոխվել ուրիշ իսպանական ակումբ, իսկ արտերկրից ընդհանրապես առաջարկ չի ստացել։
2008 թվականի ապրիլին, երբ հոլանդացի մարզիչը հեռացավ ակումբից, Ալբելդան վերդարձավ կազմ։ Նրա առաջին խաղը ընդմիջումից հետո կայացել է Բարսելոնայի դեմ, որտեղ «չղջիկները» պարտվեցին 6։0 հաշվով, իսկ Ալբելդան այդպես էլ չկարողացավ օգնել թիմին դուրս գալու Լա Լիգայի վտանգավոր գոտուց։
Ալբելդայի հեռացման պատմությունից հետո կորցրեց կապիտանի թևկապը, բայց չնայած ամեն ինչի շարունակեց մնալ «Վալենսիայի» հիմնական կազմի խաղացող։
Ալբելդան «չղջիկների» կազմում հանդես է եկել մինչև 2012/2013 մրցաշրջանի ավարտը։ Ակումբի մարզիչը՝ Միրոսլավ Դկուկիչը, հայտարարեց, որ չի տեսնում Ալբելդային հիմնական կազմում, այդ պատճառով թիմը ֆուտբոլիստի հետ նոր պայմանագիր չստորագրեց և Ալբելդան ստիպված եղավ հեռանալ ակումբից, որտեղ անցկացրեց 18 տարի։ Ակումբում անցկացրել է 485 խաղ։
2013 թվականի օգոստոսին Ալբելդան որոշեց ավարտել իր պրոֆեսիոնալ կարիերա։


== Ազգային հավաքական ==
Մասնակցել է 1997 թվականի մանկապատանեկան հավաքականների առաջնությանը, որտեղ կարողացել է վաստակել արծաթե մեդալ։
Նորամուտը Իսպանիայի ազգային հավաքականում տոնել է Լիխտեյնշտեյնի դեմ խաղում (2։0, Վադուց)։
Վերջին խաղը ազգային հավաքականում խաղացել է 2008 թվականի փետրվարի 6-ին։


== Թիմային ձեռքբերումներ ==
Վալենսիա2002 և 2004 թվականների Իսպանիայի չեմպիոն։
2008 թվականի Իսպանիայի գավաթի հաղթող։
1999 թվականի Իսպանիայի սուպերգավաթի հաղթող։
2004 թվականի ՈՒԵՖԱյի գավաթի հաղթող։
2004 թվականի ՈՒԵՖԱյի սուպերգավաթի հաղթող։
2000 և 2001 թվականների Չեմպիոնների լիգայի ֆինալիստ։
2000, 2006, 2010, 2011 և 2012 թվականների Իսպանիայի առաջնության բրոնզե մեդալակիր։Ազգային հավաքական2000 թվականի օլիմպիական խաղերի բրոնզե մեդալակիր։


== Վիճակագրություն ==


== Ծանոթագրություններ ==


== Արտաքին հղումներ ==
Պրոֆիլը worldfootball.net կայքում (անգլ.)
Պրոֆիլը «Վալենսիա»յի կայքում
Վիճակագրությունը ազգային հավաքականում Archived 2012-02-17 at the Wayback Machine.
Աբրահամ արքեպիսկոպոս Մկրտչյան

Գերաշնորհ Տեր Աբրահամ արքեպիսկոպոս Մկրտչյանը (նոյեմբերի 27, 1961(1961-11-27), Ռինդ, Եղեգնաձորի շրջան, Հայկական ԽՍՀ, ԽՍՀՄ), հայ առաքելական եկեղեցու Վայոց ձորի թեմի առաջնորդն է 2010 թվականի դեկտեմբերի 10-ից։ Ի ծնե անունը Գևորգ է։


== Կենսագրություն ==


=== Կրթություն ===
Աբրահամ արքեպիսկոպոսը նախնական կրթությունը ստացել է Ռինդի միջնակարգ դպրոցում։ 1982 թվականին ընդունվել է Մայր Աթոռ Սուրբ Էջմիածնի Գևորգյան հոգևոր ճեմարան։ 1986 թվականին գերազանց ավարտել է ճեմարանը՝ պաշտպանելով «Սյունյաց Աթոռը Օրբելյանների իշխանության ժամանակ» ավարտաճառը։ 1987 թվականին, ձեռամբ Տ. Ներսես արքեպիսկոպոս Պոզապալյանի, ձեռնադրվել է կուսակրոն քահանա։ 1989 թվականի նոյեմբերի 6-ին ստացել է մասնավոր վարդապետական աստիճան։ 1992 թվականին պաշտպանել է վարդապետական թեզ՝ «Հայր Մեր»-ի մեկնությունները հայ մեկնողական գրականության մեջ» թեմայով։ 1989-92 թվականներին սովորել է Երևանի պետական համալսարանի բանասիրական ֆակուլտետում։


=== Եկեղեցական գործունեություն ===
Դասավանդել է Գևորգայն Հոգևոր Ճեմարանում, աշխատել Քրիստոնեական քարոզչության կենտրոնում՝ որպես տնօրեն, «Էջմիածին» ամսագրի խմբագրությունում։ 1993 թվականի աշնանը Ամենայն Հայոց Կաթողիկոս Վազգեն Ա-ի Սրբատառ կոնդակով նշանակվել է Սյունյաց թեմի առաջնորդ։
1996 թվականին, ձեռամբ Գարեգին Ա Ամենայն Հայոց Կաթողիկոսի, ձեռնադրվել է եպիսկոպոս։ Հեղինակ է մի շարք հոդվածների և գրքերի, որոնցից են՝ «Նախաշավիղ քրիստոնեական կրթության» (Սբ. Էջմիածին, 1990, վերահրատ. Երևան, 1991), «Հայր Մեր»-ի մեկնություններն ըստ Գրիգոր Տաթևացու»(Երևան, 1992), «Էջեր Սյունյաց Աթոռի պատմությունից»։
2006 թվականին պաշտպանել է թեկնածուական՝ «Սյունյաց մետրոպոլիտական Աթոռը» թեմայով։
2010 թվականի դեկտեմբերի 10-ից առ այսօր Վայոց ձորի թեմի առաջնորդն է։


== Ծանոթագրություն ==


== Արտաքին հղումներ ==
Գերաշնորհ Տ. Աբրահամ արքեպիսկոպոս Մկրտչյան Archived 2015-04-04 at the Wayback Machine. (հայ.)
Եպիսկոպոսի հէկերը...և ոչ միայն (հայ.)
Գոնդենու

Գոնդենու, գյուղ Արևմտյան Հայաստանում, Բիթլիսի վիլայեթի Մշո գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Յարցևո-Գուրևո

Յարցևո-Գուրևո (ռուս.՝ Ярцево-Гурьево), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հյուսիսային գամբիտ

Բաց սկզբնախաղ, շախմատի մեջ լայնորեն տարածված սկզբնախաղերի տեսակ։ Այն սկսվում է 1. e2-e4 e7-e5 քայլերով։


== Հյուսիսային գամբիտ ==
Հյուսիսային (դանիական) գամբիտ֊բաց սկզբնախաղի տեսակ շախմատում, որը սկսվում է 1. e2-e4 e7-e5,2. d2-d4 e5:d4, 3. c2-c3 d4։c3, 4. Փc4 c3:b2, 5.Փ։b2 քայլերով։
Հյուսիսային գամբիտը մշակվել է դանիացի տեսաբանների կողմից և կիրառվել սկանդինավյան վարպետների պարտիաներում։ Այն դեպքում, եթե սևերը ձգտում են միայն նյութական առավելության հասնել՝ ի վնաս զարգացման, սպիտակները ուժեղ գրոհ են ստանում։ Ներկայումս սևերի համար գտնված են պաշտպանության հուսալի ուղիներ՝ կապված ակտիվ հակախաղի հետ, օրինակ, 5․․․ d7֊d5,6. Փc4:d5 Ձg8-f6 7. Փd5:f7+ Աe8:f7 8. Թd1:d8 Փf8-b4+ 9. Թd8-d2 Փb4:d2+ 10.Աb1:d2։ Այդ պատճառով էլ հյուսիսային գամբիտի մասսայականությունը խստիվ նվազել է։


== Ծանոթագրություններ ==
Ղազարոս Ամիրյան

Ղազարոս Ռուբենի Ամիրյան (հոկտեմբերի 5, 1959, Վլադիկավկազ (Հյուսիսային Օսեթիա)), հայ անեսթեզիոլոգ-ռեանիմատոլոգ։
ՀՀ բանակի բժշկական ծառայության մայոր (1999)։


== Կենսագրություն ==
Ավարտել է Երևանի պետական բժշկական ինստիտուտը (1984)։ 1985-1990 թվականներին աշխատել է ՀՀ առողջապահության համակարգում, 1990-1993 թվականներին՝ ՀՀ ՆԳՆ բուժսանմասում, 1993 թվականից՝ ՊՆ կայազորային, ապա՝ կենտրոնական կլինիկական զինվորական հոսպիտալներում։
1993-1994 թվականներին Ամիրյանը կամավոր, ապա գործուղումով մեկնել է ԼՂՀ Հադրութի, Ստեփանակերտի, Ֆիզուլիի զինվորական հոսպիտալներում մեթոդական և գործնական օգնություն ցույց տվել տեղի բժիշկներին, մասնակցել հարյուրավոր վիրավոր ազատամարտիկների և խաղաղ բնակիչների վիրահատություններին։ Զինադադարից հետո պարբերաբար գործուղվել է ՀՀ սահմանամերձ և ԼՂՀ շրջաններ, հիվանդանոցներում ու հոսպիտալներում ցույց տվել բուժօգնություն զինծառայողներին և բնակիչներին։


== Ծանոթագրություններ ==
Ողնասահում

Ողնասահում, սպոնդիլոլիստեզ, մարդու ողնաշարի հիվանդություն, ողերի տեղաշարժը դեպի առաջ կամ միջողնային սկավառակի կազմափոխական փոփոխությունները։ Հաճախ նկատվում է գոտկային 5-րդ ողի տեղաշարժը սրբոսկրի նկատմամբ։ Ողնասահմանը նպաստում են ողնաշարի այլ հիվանդությունները, ֆիզիկական ծանր աշխատանքը, գիրանալը։


===== Զարգացում =====
Զարգանում է դանդաղ, մի քանի տարվա ընթացքում կամ առաջանում է հանկարծակի՝ վնասվածքի դեպքում։


===== Արտահայտում =====
Արտահայտվում է ցավերով, ողնաշարի համապատասխան հատվածի շարժումների սահմանափակմամբ և այլն։


===== Ախտորոշում =====
Ախտորոշվում է ռենտգենյան հետազոտությամբ։


===== Բուժում =====
Բուժումը կոմպլեքսային է․ աշխատանքային հատուկ ռեժիմ, բուժական մարմնամարզություն, սեղմիրանի կրում, զգալի արտահայտվածության դեպքում ոսկրա- պատվաստման վիրահատություն։
Նովի Բուրլուկ

Նովի Բուրլուկ (ուկրաիներեն՝ Новий Бурлук), գյուղ Ուկրաինայի Խարկովի մարզի Պեչենեժսկի շրջանում։ Հիմնադրվել է 1695 թվականին։
2001 թվականի տվյալներով Նովի Բուրլուկ գյուղում բնակվում էր 850 մարդ։ Բնակավայրը զբաղեցնում է 4 կմ² տարածք։ Բնակչության խտությունը կազմում էր 212,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արա Ավետիսյան (ֆիզիկոս)

Անվան այլ կիրառումների համար տե՛ս՝ Արա Ավետիսյան (այլ կիրառումներ)
Վիքիպեդիայում կան հոդվածներ  Ավետիսյան ազգանունով այլ մարդկանց մասին:Արա Կարապետի Ավետիսյան (մայիսի 27, 1950(1950-05-27), Երևան, Հայկական ԽՍՀ, ԽՍՀՄ), հայ ֆիզիկոս, ֆիզիկամաթեմատիկական գիտությունների դոկտոր (1994), պրոֆեսոր (2005)։


== Կենսագրություն ==
Ծնվել է 1950 թվականի մայիսի 27-ին Երևանում։ 1967 թվականին ավարտել է Երևանի թիվ 10 դպրոցը, 1972 թվականին՝ ԵՊՀ ֆիզիկայի ֆակուլտետը և նույն թվականին աշխատանքի անցել տեսական ֆիզիկայի ամբիոնում որպես ասիստենտ։ 1979 թվականին պաշտպանել է թեկնածուական, 1994 թվականին՝ դոկտորական ատենախոսություն։ 1980 թվականին նրան շնորհվել է դոցենտի, 2005 թվականին պրոֆեսորի կոչում։
2001-2006 թվականներին եղել է ԵՊՀ պրոռեկտոր, 2006-2007 թվականներին՝ ԵՊՀ Վիկտոր Համբարձումյանի անվան աստղաֆիզիկայի ամբիոնի վարիչ։ 2008 թվականից եղել է ԵՊՀ Վ. Համբարձումյանի անվան աստղադիտարանի տնօրենն է և ԵՊՀ աստղաֆիզիկայի ամբիոնի պրոֆեսոր։


== Գիտական գործունեություն ==
Հետազոտել է նեյտրոնային աստղերի ընդերքում ջերմաստիճանի բաշխման, դրանց շուրջ մագնիսոլորտի գոյացման և կայունության հարցերը, բաբախիչների կոհերենտ ռադիոճառագայթման ֆիզիկական մեխանիզմները, էլեկտրոն-պոզիտրոնային զույգերի ծնման մի շարք գործընթացներ՝ մատնանշելով դրանց հնարավոր աստղաֆիզիկական կիրառությունները։ Ստացված արդյունքներն ամփոփված են վեց տասնյակ աշխատանքներում։
Հեդինակ է նաև «Դասական մեխանիկա» (Ե., 2004) բուհական դասագրքի, բուհերում և միջնակարգ դպրոցներում ֆիզիկայի դասավանդման մեթոդներին, արդիական ծրագրերին և դասագրքերի ստեղծմանն առնչվող 30 գիտամեթոդական աշխատանքների, ինչպես նաև ՀՀ կրթական համակարգի բարեփոխումների հարցերին և դրանց ծրագրային նորարարությանը նվիրված հոդվածների։ Միջազգային կրթական ծրագրերի փոխանակման շրջանակում նա 4-ամսյա հետազոտական և դասախոսական գործունեություն է ծափալել Վիրջինիայի և Կալիֆորնիայի համալսարաններում։
Եղել է ՀՀ ԳԽ գիտության և կրթության հանձնաժողովի փորձագետ (1991-1995), մասնակցել «ՀՀ կրթության մասին», «ՀՀ լեզվի մասին» օրենսդրական նախագծերի ստեղծմանը։


== Ծանոթագրություններ ==
Բարոկկո (ֆիլմ)

Բարոկկո (ֆր.՝ Barocco)՝ ֆրանսիական կինոֆիլմ, որի ռեժիսորը Անդրե Տեշինեն է։ «Սեզարի» եռակի մրցանակակիր (լավագույն օպերատոր, կոմպոզիտոր, երկրորդ պլանի դերասան), ներկայացված է եղել ևս 6 անվանակարգերում։ Վարձույթի է դուրս բերվել 1976 թվականի դեկտեմբերի 8-ին։


== Սյուժե ==
Ֆիլմի գործողությունները կատարվում են Ամստերդամում։ Նախընտրական քարոզարշավի ընթացքում միջակ բռնցքամարտիկ Սամսոնին առաջարկվում է վարկաբեկել թեկնածուներից մեկին՝ պատմելով, թե ինչպես է նա երեխա ժամանակ բռնությունների ենթարկվել։ Այդ նույն ժամանակ մյուս թեկնածուն Սամսոնին մեծ փողեր է առաջարկում վերջինիս լռության դիմաց։ Սամսոնը որոշում է խաբել երկուսին՝ պարզապես իր սիրելիի՝ Լաուրայի հետ փախչելով արտասահման։ Նրանք պայմանավորվում են հանդիպել կայարանում, բայց Սամսոնին առևանգում և սպանում են։ Սամսոնին սպանողը, ով զարմանալիորեն նման էր Սամսոնին, սկսում է հետապնդել Լաուրային, բայց արդյունքում նրանք սիրահարվում են և միասին փախչում հալածանքներից հեռու։


== Հետաքրքիր փաստեր ==
Ժերար Դեպարդիեն այս ֆիլմում միաժամանակ երկու դեր է խաղում՝ մարմնավորելով Սամսոնին և վարձու մարդասպանին։


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Բարոկկո(անգլ.) ֆիլմը Internet Movie Database կայքում
Բարոկկո(անգլ.) ֆիլմը Rotten Tomatoes կայքում
Սիսական-ի-Կոտակ

Սիսական-ի-Կոտակ, կոչվել է նաև Սիսական-ի-Ոստան, գավառ Մեծ Հայքի Արցախ նահանգի կազմում։


== Աշխարհագրություն ==


== Պատմություն ==


== Տես նաև ==
Արցախ
Մեծ Հայքի վարչական բաժանում


== Գրականություն ==
Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Սեդյու (գետ)

Անվան այլ կիրառումների համար տե՛ս՝ Սեդյու (այլ կիրառումներ)Սեդյու (ռուս.՝ Седью), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Բար գետի ափին։ Գետի երկարությունը կազմում է 75 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000075991
Կոդը ըստ հիդրոլոգիական հետազոտության (ՌԴ) — 103007599
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Պիշչով

Պիշչով (ուկրաիներեն՝ Піщів), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1000 թվականին։
2001 թվականի տվյալներով Պիշչով գյուղում բնակվում էր 799 մարդ։ Բնակավայրը զբաղեցնում է 2,4 կմ² տարածք։ Բնակչության խտությունը կազմում էր 332,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սպորնոե (ավան, Արտյոմովսկի շրջան)

Անվան այլ կիրառումների համար տե՛ս՝ ՍպորնոեՍպորնոե (ուկրաիներեն՝ Спірне), ավան Ուկրաինայի Դոնեցկի մարզի Արտյոմովսկիում։
2001 թվականի տվյալներով Սպորնոե ավանում բնակվում էր 80 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Դրյազգի

Դրյազգի (ռուս.՝ Дрязги), գյուղ Ռուսաստանի Լիպեցկի մարզի Ուսմանսկի շրջանի կազմում։
Բնակչությունը 2011 թվականին գրանցված տվյալներով կազմում էր 1647 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հաշվարկման համակարգ (այլ կիրառումներ)

Հաշվարկման համակարգը կարող է վերաբերել՝

Հաշվարկման համակարգը ֆիզիկայում՝  որևէ մարմնի հետ կապված կոորդինատների համակարգի և ժամանակի ընթացքը նշող գործիքի՝ ժամացույցի համախումբ։
Հաշվարկման համակարգը մաթեմատիկայում՝ թվերի գրության և ներկայացման կանոնների համախումբ։
Ռազլիվի (գյուղ, Նիժնեգորսկի շրջան)

Ռազլիվի (ուկրաիներեն՝ Розливи, Ղրիմի թաթարերեն՝ Seyitler Vaqıf), գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում։ Բնակավայրը նախկինում նաև անվանվել է Սեյտլեր-Վակուֆ։
2001 թվականի տվյալներով Ռազլիվի գյուղում բնակվում էր 600 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆյուրստենվալդե (Շպրե)

Ֆյուրստենվալդե (գերմ.՝ Fürstenwalde/Spree), քաղաք Գերմանիայում, Բրանդենբուրգի տարածքում։
Մտնում է Օդեր Շպրե շրջանի կազմի մեջ։ Բնակչությունը 32 468 մարդ է (2010 թվականի դեկտեմբերի 31–ի տվյալներով)։ Զբաղեցնում է 70,55 կմ² տարածք։ Պաշտոնական կոդը՝ 12 0 67 144։
Քաղաքը ստորաբաժանվում է 3 քաղաքային համայնքի։


== Պատմություն ==
Առաջին փաստացի հիշատակումը Ֆյուրստենվալդեի (Շպրե) վերաբերյալ հայտնի է 1272 թվականից։ Ենթադրվում է, որ քաղաքը հիմնադրվել է 1225 և 1250 թվականների միջև ընկած ժամանակահատվածում, այսինքն գրեթե այն ժամանակ, երբ հիմնադրվեց Բեռլինը Շպրե գետի վրա։ Գետի շրջակայքում լինելը քաղաքին արագ զարգանալու մեծ հնարավորություն էր տալիս։ Քաղաքի անվան երկրորդ մասը («am Spree») ցույց է տալիս այն, որ Շպրեն դառնում էր նավարկելի գետ Ֆյուրստենվալդեից։ Ֆրիդրիխ–Վիլհելմ ջրամբարի՝ 1662—1669 թվականներին կառուցումից հետո Ֆյուրստենվալդեի՝ որպես առաջնային նշանակետի նշանակությունը ընկավ, սակայն գետային նավահանգստի դերը մեծացավ։
1837 թվականին կառուցած Շպրեի ալրաղացը դարձավ քաղաքի տնտեսական զարգացման խթանը։ 1872 թվականին այս քաղաք տեղափոխվեց բեռլինյան Պինչ ֆիրմայի արտադրության մեծ մասը։
Պատմականորեն Ֆյուրստենվալդեն շատ հարմար էր զաինակայանների համար։ Քաղաքում են տարբեր ժամանակներում տեղադրված են եղել Նապոլեոնի, կայզերյան և խորհրդային զորքերը։


== Քույր քաղաքներ ==
Սանոկ, Լեհաստան


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական էջ
Echo (այլ կիրառումներ)

Echo, կարող է վերաբերել՝

Echo - ֆրանսիացի երգչուհի Անգգունի երգը
Echo - բրիտանացի երգչուհի Լեոնա Լյուիսի երկրորդ ստուդիական ալբոմը
Պաղակն (այլ կիրառումներ)

Պաղակն, կարող է վերաբերել՝

Պաղակն - ոչ համայնքային գյուղ Հայաստանի Շիրակի մարզում, Բերդաշեն գյուղից 1 կմ հյուսիս, Արփի լճի ամբարտակի մոտ
Պաղակն - լեռնագագաթ Լոռու և Տավուշի մարզերի սահմանագլխին, Գուգարաց լեռների միջնամասում, Աթան գյուղից 3,5 կմ հյուսիս–արևելք
Սկրիվերի

Սկրիվերի (լատիշ․՝ Skrīveri), խոշոր գյուղ Լատվիայի շրջանում, վարչական կենտրոնը գտնվում է Սկրիվերի շրջանում։ Գյուղ տեղակայված է Դաուգավա գետի աջ ափին։
Սկրիվերի գյուղում գործում է ամենաբարձր և չբացահայտված ամրոցներից մեկը  և այստեղ պահպանվել է Սկրիվերի ազգային պարկը ։ Պարկի տարածքը կազմում է 18.4 հա։ Այստեղ է գտնվում Անդրեյ Ուպիտայի թանգարանը, Ա. Ուպիտայի անվան միջին դպրոցը, կաթոլիկ եկեղեցին և երկրագործության գիտական ինստիտուտը։


== Տրանսպորտ ==


=== Երկաթուղային տրանսպորտ ===
Սկիվերի գյուղում է գործում Ռիգա - Կրուստպիլս կայանը։


=== Ավտոճանապարհներ ===
Սկիվերի գյուղի միջով ընթանում է տարածաշրջանային Աուգշլիգատնե - Սկիվերի ավտոճանապարհը։


== Ծանոթագրություններ ==
Յուրմաշ (գյուղ, Նուրիմանովսկի շրջան)

Անվան այլ կիրառումների համար տե՛ս՝ ՅուրմաշՅուրմաշ (ռուս.՝ Юрмаш, բաշկիրերեն՝ Юрмаш), գյուղ Ռուսաստանի Բաշկորտոստան հանրապետության Նուրիմանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 80 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (145301-145400)

Աստերոիդների ցանկ (145201-145300)  • Աստերոիդների ցանկ  • Աստերոիդների ցանկ (145401-145500)
 Աստերոիդների ցանկ (145201-145300)  • Աստերոիդների ցանկ  • Աստերոիդների ցանկ (145401-145500)
Խորեն Խաչատուրյան

Խորեն Գրիգորի Խաչատուրյան (1913, Օսմանյան կայսրություն - անհայտ), Վրացական ԽՍՀ, Աբխազական ԻԽՍՀ, Գագրայի շրջանի Կույբիշևի անվան կոլտնտեսության օղակավար։ Սոցիալիստական աշխատանքի հերոս (1949)։


== Կենսագրություն ==
Խորեն Խաչատուրյանը ծնվել է 1913 թվականին, Օսմանյան կայսրությունում։ Նրա ընտանիքը Հայոց ցեղասպանության ժամանակ փախել է Ռուսական կայսրության Քութայիսի նահանգ։ Ապրել է Սուխումի շրջանի Ցանդրիպշ գյուղում։ Տեղական դպրոցն ավարտելուց հետո աշխատանքի է անցել Գագրայի շրջանի Կույբիշևի անվան կոլտնտեսությունում։ Աշխատել է որպես ծխախոտագործ։ 1940-ականների վերջերին նշանակվել է ծխախոտագործության օղակի օղակավար։
1948 թվականին Խորեն Խաչատուրյանի օղակը «Սամսունի № 27» սորտի ծխախոտի յուրաքանչյուր հեկտարից միջինում հավաքել է 16,9 ցենտներ՝ 3,2 հա տարածքից և «Սամսուն № 1857» սորտից՝ միջինը 19,4 ցենտրներ յուրաքանչյուր 0.5 հա տարածքից։ ԽՍՀՄ Գերագույն խորհրդի նախագահության 1949 թվականի մայիսի 3-ի «1948 թվականին եգիպտացորենի և ծխախոտի բարձր բերք ստանալու համար» հրամանագրով Խաչատուրյանին շնորհվել է Սոցիալիստական աշխատանքի հերոսի կոչում՝ նրան հանձնելով Լենինի շքանշան ու «Մուրճ և Մանգաղ» ոսկե մեդալ։
Նույն հրամանագրով Սոցիալիստական աշխատանքի հերոսի կոչում է շնորհվել նաև  բրիգադիր Անդրեյ Վասիլի Կիրյակին և օղակավար Հրաչ Կապրելի Նուբարյանին։ 1949 թվականի օգոստոսին Սոցիալիստական աշխատանքի հերոսի կոչում է շնորհվել  նաև Կույբիշևի անվան կոլտնտեսության ծխախոտագործ Հովհաննես Խաչիկի Թեքնեջյանին։
Թոշակի անցնելուց հետո ապրել է Ցանդրիպշ գյուղում։
Մահվան տարեթիվը հայտնի չէ։


== Ծանոթագրություններ ==
Իդե (Ճապոնիա)

Իդե (ճապ.՝ 井手町 Իդե-տյո), Ճապոնիայի Կիոտո պրեֆեկտուրայի Ցուձուկի գավառում գտնվող ավան։ Ավանի մակերեսը կազմում է 18,04 կմ², բնակչությունը՝ 7 661 մարդ (2017 թվականի հոկտեմբերի 1-ի տվյալների համաձայն), բնակչության խտությունը՝ 424,67 մարդ/կմ²։


== Աշխարհագրական դիրք ==

Ավանը տեղակայված է Հոնսյու կղզու Կինկի տարածաշրջանի Կիոտո պրեֆեկտուրայում։ Այս ավանի հետ սահմանակցում են Ձյոյո, Կյոտանաբե, Կիձուգավա քաղաքները և Ուձիտավարա, Վաձուկա, Սեյկա ավանները։


== Բնակչություն ==
Գյուղի բնակչությունը կազմում է 7 661 մարդ (2017 թվականի հոկտեմբերի 1-ի տվյալների համաձայն), իսկ խտությունը՝ 424,67 մարդ/կմ²։ Բնակչության թվաքանակի փոփոխությունը՝ 1970-2015 թվականներին.


== Սիմվոլիկա ==
Ավանը խորհրդանշող ծառ է համարվում Chamaecyparis obtusa-ն, ծաղիկ՝ ճապոնական կերիան։


== Ծանոթագրություններ ==


== Արտաքին հղումներ ==
Իդե ավանի պաշտոնական վեբկայք(ճապոներեն)
Ադելի սկավառակագրություն

Անգլիացի երգչուհի և երգերի հեղինակ Ադելը թողարկել է երեք ստուդիական ալբոմ, մեկ վիդեոալբոմ, երկու ընդլայված պիես և 17 սինգլ։ Ադելը պայմանագիր է կնքել XL-ի հետ 2006 թվականին և թողարկել է իր առաջին «19» ալբոմը 2008 թվականին։ Ալբոմը առաջին հորիզոնական է զբաղեցրել ալբոմների բրիտանական հիթ-շքերթում, իսկ նրա «Chasing Pavements» սինգլը երկրորդ հորիզոնական է զբաղեցրել սինգլների բրիտանական հիթ-շքերթում։ Եվս մեկ սինգլ՝ «Make You Feel My Love»-ը, առաջին հորիզոնական է զբաղեցրել Նիդեռլանդներում։
«21»-ը՝ Ադելի երկրորդ ստուդիական ալբոմը, թողարկվել է 2011 թվականի հունվարի 19-ին։ Ալբոմը անմիջապես սերտիֆիկացվել է որպես պլատինե բրիտանական ձայնագրական ինդուստրիայի կողմից, դեբյուտելով առաջին հորիզոնականին։ 21-ը 24 շաբաթ եղել է Billboard 200-ի բարձրագույն դիրքին ԱՄՆ-ում թողարկվելուց հետո։ Ալբոմի առաջին սինգլը՝ «Rolling in the Deep»-ը նույնպես առաջին հորիզոնական է զբաղեցրել Մեծ Բրիտանիայում և դարձել է նրա առաջին «առաջին հորիզոնականը» ամերիկյան Billboard Hot 100-ում։ Երկրորդ սինգլը՝ «Someone like You»-ն թողարկվել է 2011 թվականի փետրվարին և բարձրագույն դիրքին է հասել Մեծ Բրիտանիայում և Իռլանդիայում։ Դա նաև դարձել է նրա երկրորդ «առաջին հորիզոնականը» ԱՄՆ-ում։ «Set Fire to the Rain»-ը թողարկվել է որպես ալբոմից երրորդ սինգլ Եվրոպայում և դարձել է ԱՄՆ-ում նրա երրորդ «առաջին հորիզոնականը»։ 2012 թվականին հաստատվել է, որ Ադելը գրելու և թողարկելու է նոր երգ Ջեյմս Բոնդի թեմատիկայով։ Այդ նույն թվականի հոկտեմբերին նա թողարկել է «Skyfall» երգը, որը երկրորդ տեղ է զբաղեցրել Մեծ Բրիտանիայում, ութերորդ՝ ԱՄՆ-ում, և բարձրագույն դիրք՝ Գերմանիայում, Ֆրանսիայում, Իռլանդիայում, Նիդեռլանդներում և Շվեյցարիայում։ Նա նույնպես Օսկար մրցանակ է ստացել «Skyfall» երգի համար, որպես ֆիլմի համար լավագույն օրիգինալ երգ։
«25»-ը, Ադելի երրորդ ստուդիական ալբոմը, թողարկվել է 2015 թվականի նոյեմբերի 20-ին։ Դա դարձել է 2015 թվականի ամենավաճառվող ալբոմը, 17,4 միլիոն վաճառված պատճեններով։ «Hello»-ն թողարկվել է որպես ալբոմի գլխավոր սինգլ 2015 թվականի հոկտեմբերի 23-ին և բարձրագույն դիրքեր է զբաղեցրել Մեծ Բրիտանիայում, որտեղ դա դարձել է նրա երկրորդ բրիտանական «առաջին հորիզոնական» սինգլը։ Երգը դեբյուտել է Միացյալ Նահանգներում, առաջին տեղ զբաղեցնելով Billboard Hot 100-ում, դառնալով Ադելի ԱՄՆ-ում չորրորդ «առաջին հորիզոնական» սինգլը և շատ ռեկորդներ է խփել, այդ թվում դառնալով առաջին երգ, որի թվային վաճառքները մի շաբաթվա ընթացքում միլիոնից ավելի են։ 2016 թվականի մարտի դրությամբ, Ադելը վաճառել է մոտ 10 միլիոն ալբոմներ Միացյալ Թագավորությունում։ ԱՄՆ-ում երգչուհին վաճառել է մոտ 24,4 միլիոն ալբոմ 2017 թվականի հոկտեմբերի դրությամբ։ Բացի այդ, Ադելը 37 շաբաթ շարունակ եղել է բրիտանական ալբոմային հիթ-շքերթի բարձրագույն դիրքին։ Դա ռեկորդ է․ ոչ մի երգչուհի այդքան երկար չի զբաղեցրել այդ դիրքը։


== Ալբոմներ ==


=== Ստուդիական ալբոմներ ===


=== Վիդեո ալբոմներ ===


== Ընդլայնված կատարողներ ==


== Սինգլներ ==


=== Որպես առաջնորդ երաժիշտ ===


== Singles ==


=== As lead artist ===


=== Ֆիթ արտիստ ===


== Հիթ-շքերթներում տեղեր զբաղեցրած երգեր ==


== Այլ ելույթները ==


== Տեսահոլովակներ ==


== Նշումներ ==


== Ծանոթագրություններ ==
Մարցխենա Ռկվիա

Մարցխենա Ռկվիա (վրաց.՝ მარცხენა რკვია), գյուղ Վրաստանում։ Գտնվում է Իմերեթի մարզի Զեստափոնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 83 մարդ։


== Ծանոթագրություններ ==
Զիկովո (գյուղ, Բերյոզովսկի շրջան)

Զիկովո (ռուս.՝ Зыково), գյուղ Ռուսաստանի, Կրասնոյարսկի երկրամասի Բերյոզովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆոլգեֆոննա թունել

Ֆոլգեֆոննա թունել (նորվ.՝ Folgefonntunnelen), ավտոմոբիլային թունել Նորվեգիայի Հորդլանդ ֆյուլքեյում (մարզում): Ունի 11.5 կմ երկարություն: Միացնում Օդդա կոմունայում գտնվող համանուն քաղաքն ու Էյտրեհեիմ գյուղը և Կվինհերադ կոմունայում գտնվող Աուստրեպոլեն գյուղը: Պաշտոնապես բացվել է 2001 թվականին:
Թունել թունելը անցնում Ֆոլգեֆոննա լեռան միջով, համանուն սառցադաշտի և ազգային պարկի տակով: Երկարությամբ 3-րդն է Նորվեգիայում: Այն 10 րոպեով կրճատել է Էյտրեհեիմ և Աուստրեպոլեն բնակավայրերի միջև տարածությունը: Հանդիսանում է թիվ 551 ավտոմոբիլային մայրուղու կարևոր հատվածներից մեկը:.
2012 թվականին Ֆոլգեֆոննա թունելից ոչ հեռու կառուցվել է 10,4 կիլոմետրանոց Յոնդալ թունելը: Նշված երկու թունելների միջոցով Օդդա քաղաքով անցնող  С помощью этих двух туннелей и парома дорога между E134 մայրուղու երկարություն անհամեմատ կրճատվեց, քան E16 մայրուղով:
Ֆոլգեֆոննա թունելի կառուցմամբ լուծվեց նաև ավտոմոբիլային տրանսպորտի անվտանգության հարցը:


== Ծանոթագրություններ ==